Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: a 3/1998. (II. 11.) KHVM rendelethez
Paragraph Index: 238

1. „A” kategóriás tervezői jogosultság keretében a szakterületen belül teljeskörűen végezhetők az alábbi tervezési munkák: 1.1. Távközlő hálózatok műtárgyai szakterület: — kábelhálózatok alépítményei és műtárgyai, — antenna tartószerkezetek, — távközlés-technikai acélszerkezetek tervezése. 1.2. Nyomvonalas átviteltechnikai szakterület: — az országos gerinchálózat és regionális (két vagy több megyét érintő) hálózat tervezése, — helyi hálózatok tervezése, — kábeles kép- és hangjelelosztó rendszerek tervezése. 1.3. Nyomvonal jellegű átviteltechnikai szakterület: — mikrohullámú rendszerek tervezése és a kapcsolatos frekvencia-engedélyezési tervek készítése, — mikrohullámú összeköttetés tervezése és a kapcsolatos frekvencia-engedélyezési tervek készítése, — műholdas földi állomások (VSAT hub és műholdas feladó állomások) tervezése. 1.4. Pont-többpont közötti átviteltechnikai szakterület: — műsorszóró adók frekvencia- és besugárzási tervezése, — országos, regionális és helyi mobil rádiótelefon rendszerek frekvencia- és besugárzási tervezése, — vezeték nélküli állandó helyű szolgáltatás hozzáférés tervezése, — országos, regionális és helyi személyhívó rendszerek frekvencia- és besugárzási tervezése. 1998/8. szám 1.5. Kapcsolástechnikai szakterület: — kapcsolástechnikai rendszerek tervezése, — kapcsoló rendszerek forgalmi tervezése, — központok áramellátásának tervezése.

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes